Atès que als serveis d'escolarització i menjador a les llars d'infants del Departament d'Educació els són d'aplicació els articles 1.3-1 i següents del Decret legislatiu 3/2008, de 25 de juny, de la Llei de taxes i preus públics de la Generalitat de Catalunya, i a proposta de la Direcció General de Recursos del Sistema Educatiu,
Mantenir, per al curs 2010-2011, l'import dels preus públics dels serveis prestats a les llars d'infants de titularitat de la Generalitat de Catalunya fixats per al curs anterior:
Per la utilització del servei escolar: 78,00 euros/mes.
Per la utilització del servei de menjador: 91,00 euros/mes.
El preu públic serà exigible en iniciar-se la prestació del servei.
Quan un infant abonat al servei de menjador no l'utilitzi, se li descomptarà de la liquidació del mes següent la quantitat d'1,50 euros per cada dia lectiu que no hagi utilitzat el servei, o la part proporcional corresponent d'aquesta quantitat si gaudeix d'alguna bonificació.
Quan aquesta no utilització del servei de menjador es doni en el mes de juny, únicament es consideraran les baixes del servei de menjador que s'hagin produït fins al 10 de juny.
Aprovar les bonificacions i exempcions dels preus públics dels serveis prestats a les llars d'infants per al curs 2010-2011, d'acord amb el barem establert segons el procediment següent:
a) En el cas que l'infant estigui integrat en una unitat familiar, es calcularà la suma dels ingressos anuals que per qualsevol concepte percebi la unitat familiar de l'infant.
A aquests efectes, s'entén per unitat familiar bé la formada pels cònjuges no separats legalment o una altra relació estable anàloga i els fills menors de 18 anys i els majors d'aquesta edat que tinguin la condició legal de persona disminuïda, o bé la formada pel pare o la mare que en tinguin la representació legal i els fills que reuneixin els requisits anteriors.
El total d'ingressos es dividirà pel nombre total de membres de la unitat familiar per determinar-ne la base de càlcul anual.
b) En el cas que l'infant no estigui integrat en una unitat familiar, es calcularà la suma dels ingressos anuals que per qualsevol concepte percebi la unitat familiar del subjecte obligat al pagament, inclosos els que l'infant pugui percebre.
En aquest cas, el total d'ingressos es dividirà pel nombre total de membres de la unitat familiar, inclòs l'infant, per determinar la base de càlcul anual.
Basant-se en l'interval de la base de càlcul on es trobi el subjecte obligat a pagament, s'aplicaran sobre el preu del servei les exempcions o bonificacions següents:
Base de càlcul anual: fins a 4.433,00 euros.
Import mensual a pagar: preu del servei x 0,50.
A partir de 5.911,01 euros no hi haurà bonificació.
Les bonificacions i exempcions sobre els preus públics dels serveis que presten les llars d'infants de la Generalitat de Catalunya establerts a l'article 1 d'aquesta Ordre es podran sol·licitar al llarg de tot el curs escolar 2010-2011.
La persona responsable de la direcció de la llar d'infants trametrà als serveis territorials corresponents del Departament d'Educació, o al Consorci d'Educació de Barcelona en les llars d'infants ubicades a Barcelona ciutat, la llista de les propostes de bonificació i exempció amb especificació del nom de la persona sol·licitant, el de la persona beneficiaria, la base de càlcul anual i el tipus de bonificació o exempció proposat.
A aquesta relació s'hi adjuntaran les sol·licituds i la documentació justificativa corresponents.
El/la director/a del serveis territorials del Departament d'Educació o el gerent del Consorci d'Educació de Barcelona, amb els informes previs que escaiguin, resoldran les sol·licituds i notificaran la resolució als interessats per mitjà de la persona responsable de la direcció de la llar d'infants corresponent.
Contra les resolucions del/de la director/a dels Serveis Territorials del Departament d'Educació relatives a la concessió o denegació de bonificacions i exempcions es podrà interposar, en el termini d'un mes a comptar des de l'endemà de la notificació de la resolució esmentada, recurs d'alçada davant del director general de Recursos del Sistema Educatiu, d'acord amb el que disposen els articles 104 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Contra les resolucions del gerent del Consorci d'Educació de Barcelona relatives a la concessió o denegació de bonificacions i exempcions es podrà interposar, en el termini d'un mes a comptar des de l'endemà de la notificació de la resolució esmentada, recurs d'alçada davant la Presidència del Consorci d'Educació de Barcelona, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.1 Sens perjudici del que estableix l'article anterior, a l'alumnat que utilitzi aquest servei el serà d'aplicació les exempcions i bonificacions següents:
L'exempció del preu públic per a les persones amb un grau mínim de minusvalidesa del 33%.
L'exempció del preu públic per a les persones membres de famílies nombroses classificades en la categoria especial.
L'exempció del preu públic per a les persones víctimes d'actes terroristes, així com per als seus cònjuges i els seus fills.
La bonificació del 50% del preu públic per a les persones membres de famílies nombroses de categoria general, i les persones membres de famílies monoparentals.
6.2 El reconeixement d'aquestes exempcions i bonificacions el farà la persona responsable de la direcció de la llar en el moment en què s'acrediti documentalment aquesta situació.